Aprobat,

Prof. Adriana STOICA

Inspector Școlar General

**Către toate unitățile de învățământ din județul Ilfov**

**În atenția** doamnei/domnului director

responsabilului cu proiecte europene

**Referitor la**: *Competiţia pentru obținerea certificatului „Şcoală Europeană”*

Aflată la a 17-a ediție, competiția pentru obținerea certificatului „Şcoală Europeană” în anul şcolar 2021 – 2022 se adresează tuturor unităţilor de învăţământ preuniversitar care au fost şi sunt implicate în programele europene din domeniul educației și formării profesionale. Odată obţinut, certificatul „Şcoală Europeană” este valabil pentru o perioadă de trei ani. Ulterior, şcoala trebuie să candideze din nou pentru a reconfirma titlul obţinut. În mod excepțional, în condițiile întreruperii din perioada 2020 - 2021, valabilitatea certificatelor „Școală Europeană” obținute de unitățile de învățământ la edițiile din 2017, 2018 și 2019 este de 5 ani.

**Etapele competiției:**

* 20 aprilie 2022 (data poştei): termenul-limită pentru trimiterea candidaturilor - prin poştă - pe adresa Inspectoratului Școlar Județean Dolj (Inspectoratul Școlar Județean Dolj, str. Ion Maiorescu, nr. 6, Craiova, cod poștal 200760, cu menţiunea „Pentru Competiţia Națională Şcoală Europeană, ediția 2022”)
* 2 - 7 mai 2022: evaluarea candidaturilor
* iunie 2022: acordarea certificatelor în cadru festiv.

**Dosarul de candidatură** va conţine:

* formularul-tip de candidatură și avizul ISJ Ilfov de participare la Competiția Națională „Școală Europeană, disponibile la <https://edu.ro/apel_national_Scoala_Europeana_2022>
* un portofoliu ilustrativ
* copii ale proiectului de dezvoltare instituţională şi planurilor manageriale anuale din perioada sept. 2019 - iulie 2022.

Datele privind expeditorul trebuie să conţină denumirea corectă și completă a unităţii şcolare.

Prof. dr. Daniela BARBU

*Inspector școlar pentru proiecte educaționale*